GYIDI HYƐ YƐN DEN!
2021 Yehowa Adansefo Ɔmantam Nhyiam
Yɛde anigye reto nsa afrɛ wo sɛ, hwɛ nhyiam a Yehowa Adansefo de nnansa bɛyɛ no bi. COVID-19 yare no nti, yɛbɛyɛ afe yi nhyiam no wɔ Intanɛt so wɔ jw.org. Yɛde nhyiam dwumadi no begu hɔ nkakrankakra wɔ July ne August mu.
NEA ƐBƐKƆ SO
Fida: Wubehu nea enti a yebetumi agye adi sɛ Onyankopɔn wɔ hɔ, Bible no yɛ n’Asɛm, ne mmara so wɔ mfaso, na ɔdɔ yɛn. Afei nso, wubehu sɛ nneɛma a Onyankopɔn abɔ yɛ nwonwa, na ɛbɛma woanya gyidi sɛ, Ɔbɔadeɛ no bɔhyɛ nyinaa bɛbam.
Memeneda: Wubehu nea enti a Yehowa Adansefo kɔ so ka asɛmpa no. Afei nso wubehu sɛ, asɛm a wɔreka no reboa nnipa pii wɔ wiase.
Kwasida: Dɛn ne “asɛmpa no”? (Marko 1:14, 15) Wubetumi agye asɛmpa no adi anaa? Wɔbɛma Bible mu ɔkasa bi de abua saa nsɛmmisa yi. Ɔkasa no asɛmti ne “Munnye Asɛmpa No Nni.”
Bible Drama: Bible mu nsɛm a nkurɔfo ani gye ho paa no, odiyifo Daniel asɛm no ka ho. Yɛbɛhwɛ Bible mu drama bi a ɛwɔ afã mmienu a ɛfa Daniel asɛm no ho. Ɔfã a edi kan no, yɛbɛhwɛ no Memeneda, na yɛahwɛ ɔfã a ɛto so mmienu no Kwasida. Drama no bɛma woahu nea Daniel yɛe bere a ohyiaa sɔhwɛ, wɔsɔre tiaa no, na wodii ne ho fɛw no.
WUBETUMI AHWƐ BI A WORENTUA HWEE
WOPƐ SƐ WOHWƐ DWUMADI NO BI A, ENHIA SƐ WOBƆ WO HO NSƐM BIARA HYƐ MU
Wubetumi ahwɛ dwumadi no nyinaa ho nhyehyɛe. Afei nso wubetumi ahwɛ yɛn nhyiam ahorow ho video.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn